Source: https://romaniafarajustitie.wordpress.com/2013/01/30/cel-mai-odios-si-mai-subiectiv-raport-mcv-pe-justitie-rusine-comisiei-europene-portocalizata-complet/
Timestamp: 2017-09-22 04:33:47+00:00

Document:
Cel mai odios si mai subiectiv raport MCV pe Justitie! RUSINE COMISIEI EUROPENE PORTOCALIZATA COMPLET! | No Justice
← Minciuna din spatele detectorului de minciuni
Banii nu se mănâncă! →
4 comentarii la “Cel mai odios si mai subiectiv raport MCV pe Justitie! RUSINE COMISIEI EUROPENE PORTOCALIZATA COMPLET!”
snake pe Ianuarie 30, 2013 la 5:29 pm a spus:
Se poate si altfel. Important este sa ai demnitate si sa urmaresti interesul national.
Islanda a castigat procesul intentat de CE:
’’Directiva 94/19 a CE referitoare la sistemele de garantare a depozitelor obliga un stat la asigurarea functionarii, la recunoasterea si supravegherea unui sistem de garantare a depozitelor. Altfel spus, nu statul trebuie sa plateasca bancile inpierdere.’’ Sistemul de garantare acopera pierderile sucursalelor deschise de banci dintr-un stat intr-o alta tara, nu insa si pierderile filialelor, caci acestea au propria personalitate juridica.
V. pe Ianuarie 30, 2013 la 5:45 pm a spus:
Aveti totala dreptate despre ce se intanpla in Romania si despre tot ce se va intampla in Romania! Va rog daca se poate sa avem un dialog telefonic si chair sa va trimit niste documente si din interiorul sistemului de militie! Nr mele de tele le gasiti pe site-ul indicat de mine in spatiile completate pentru a posta acest comentariu! Cu respect!
snake pe Ianuarie 30, 2013 la 9:22 pm a spus:
Nu sunt jurnalist de investigatii. Va sugerez sa apelati la cineva care v-ar putea prelua informatiile si care ar putea sa va mediatizeze problemele, poate vor aparea si efecte. Mult succes!
snake pe Februarie 7, 2013 la 2:35 am a spus:
Raportul MCV – manual de paralizare a Justitiei si presei pentru protejarea intereselor economice straine (Razvan Savaliuc – Lumea Justitiei)
Comisia Europeana tine sub bocanc Romania, cu ajutorul unui grup de interese care tinteste prin diferite mijloace, inclusiv prin Raportul privind Mecanismul de Cooperare si Verificare, sa exercite un control la varful Justitiei. Un control care sa permita ca niciun mare parchet sa se atinga de afacerile liderilor europeni si americani in Romania.
Pentru acest scop, Justitia romana trebuie ingenunchiata la propriu, pentru ca sefii marilor parchete, batuti in cuie pe functiile lor in cei opt ani de domnie ai lui Traian Basescu, sa nu fie clintiti.
Miza e simpla si nu e pielea lui Basescu cum ar crede unii. Ii doare in cot pe papusarii din spatele Comisiei Europene daca Basescu se va duce la zdup dupa ce nu va mai fi presedinte din cauza dosarelor sale penale. In schimb, i-ar deranja daca vreun mare parchet s-ar apuca sa deschida dosare pe marile furaciuni al ultimelor guvernari, cum ar fi: jaful de miliarde de la Autostrada Bechtel, privatizarea Petrom, privatizarile din energie… si alte asemenea tunuri care asigura un nivel ridicat de viata in statele civilizate, pe spinarea statelor-pres, ai caror lideri se vand pe unde reusesc.
Raportul MCV dat miercuri publicitatii vorbeste despre Justitie, fara sa semnaleze nici cel mai mic deficit in sarcina CSM si a marilor parchete. Nu mira, caci acestea au ajuns instrumentele prin care se asigura ca procurorii din PICCJ – DNA – DIICOT, pe de o parte nu vor raspunde disciplinar, iar pe de alta sefii acestor parchete sunt selectati asfel incat sa nu apara vreunul care sa deschide vreo ancheta in dosarele de mare frauda, in care exponenti ai statului roman au dat pe nimica toata lucrari/active unor firme straine sau au cumparat „mortaciuni” din statele europene occidentale, cum ar fi avioanele de vanatoare la mana a treia luate din Portugalia lui Manuel Barosso.
Cum sa nu ne frece ridichea alde Barosso sa nu ne luam de marii procurori, el care ia masa si ridica paharul cu Monica Macovei, cand firmele portugheze de asfaltari sunt primele abonate la contractele de asfaltari in Romania!
Nicio vorba in Raportul MCV despre cei peste 1500 de judecatori care i-au revocat pe judecatorii Ghica si Danilet, pentru derapajul institutional din ultima jumatate de an, pentru boicotarea ministrului Justitiei! Ce politica mizera fac de ceva timp anumiti membrii CSM, nu e oare un atentat la indepdendenta Justitiei?
Cica sunt intimidate institutiile de catre politicieni si presa, si nu sunt lasate sa functioneze, dar oare cum naiba ANI si DNA au ras cativa membrii CSM si judecatori de la Inalta Curte din functii, care au deranjat prin pozitiile lor?
Cum isi permite Comisia Europeana sa vorbeasca de presiuni pe Justitie, cand insusi Barosso l-a strans cu usa pe premierul Ponta si l-a pus sa jure in scris ca nu se va atinge de procurorii sefi de la PICCJ si DNA?!? Ca sa nu ajungem pe „marginea prapastiei”!
Si pentru ca presa romana, care a ajuns pe anumite segmente la un nivel ridicat de profesionalism, a semnalat permanent mizeria morala si jocurile politice de la varful Justitiei, a devenit brusc un obstacol pentru smecherii din spatele Comisiei Europene, pentru simplul fapt ca marionetele instalate sub regimul Basescu in CSM, ICCJ, ANI, DNA si PICCJ sunt aratate cu degetul, nu mai au credibilitate nici macar in sistemul judiciar si nu mai pot sa-si faca jocurile. Pai daca nu era presa sa dezvaluie ce fac Haineala, Ghica, Danilet si altii prin Justitie, ii mai revocau miile de judecatori pe ultimii doi?
Planul punerii la zid a presei in Romania a inceput de ceva vreme. Mai intai Traian Basescu a introdus presa, in CSAT, in secret, in aria „vulnerabilitatilor la siguranta nationala”, pentru ca presa a semnalat continuu ca in cei peste 7 ani de domnie portocalie, dosarele penale se fac doar fostilor guvernanti, care nu mai sunt din 2004 la Putere. Ce s-a furat in ultimii 7 ani nu intereseaza… Apoi, recent, sefa ICCJ Livia Stanciu, Oana Haineala, Alina Ghica, Danilet si altii ca ei, folosind institutia numita CSM, au lansat continuu atacuri la adresa presei. Se scria de sefele CSM ca si-au luat SPP-istii la Hong Kong, pe banii statului, gata presa era acuzata ca ataca institutia! S-a scris despre chiulul neobrazat al unor membrii CSM de la sedinte ca sa nu se faca cvorum cand trebuia sa se ia act de demisia actualului ministru al Justitiei, gata presa a facut presiuni si „a intimidat Justitia”. Porcariile unor membri ai CSM dezvaluite de presa au devenit atacuri la adresa Justitiei in mintea fariseilor de la Comisia Europeana! Diversionistii de la Comisia Europeana nu au suflat o vorba despre faptul ca aproape tot ce a semnalat presa in ultimul an despre proasta functionare a unor institutii din Justitie a constituit obiectul unor proteste publice si chiar actiuni in Justitie demarate de asociatiile profesionale ale magistratilor, ultima dintre ele fiind cererea de anulare a Hotararii CSM prin care s-a dat abuziv drept de vot in Consiliul procurorului Daniel Morar, valetul lui Traian Basescu. A carui vot ilegal a dus la alegerea Oanei Haineala ca presedinta a Consiliului.
Acum intelegeti de ce de cateva luni sefele CSM au tot dat comunicate in care au acuzat presa, au facut plangeri pe la CNA. Pentru ca asa li s-a cerut! Era nevoie de astfel de demersuri pentru ca in Raportul MCV sa poata fi inserate acuzele false ale acestor magistrati care se pretind de elita.
S-au plans in scris cei de la Curtea Constitutionala, ICCJ si CSM la Bruxelles si gata, Raportul MCV a fost garnisit cu „temeri” ca institutiile nu sunt lasate sa lucreze, iar presa a fost declarata vinovata de hartuirea magistratilor. Si culmea, se mai recomanda CSM-ului sa avizeze masuri de punere a presei sub control si responsabilizarte! Adica Oana Haineala, acuzata chiar de colegii ei din CSM, ca a ajuns printr-un vot fals presedinta, ea care are pe constiinta viata unui tanar tinut nejustificat 13 luni dupa gratii si a fost demascata de presa, sa spuna natiunii cum trebuie pedepsiti jurnalistii! Ea care a facut sesizari impotriva presei si nu stie cum sa-i dea afara pe jurnalisti de la sedintele CSM?
Cititi dementa inchizitoriala din Raportul MCV la adresa presei care, cu siguranta daca ar fi supusa controlului judecatorilor CEDO de la Strasbourg ar fi calificata drept un atentat la libertatea de exprimare:
„…introducerea unui cadru clar privind interdictia de a critica hotarari judecatoresti si de a submina activitatea magistratilor sau de a face presiuni asupra acestora si Curtea Constitutionala a hotarat cu privire la conflictul constitutional dintre sistemul judiciar si Senat intr-un caz in care o hotarare definitiva a Inaltei Curti de Casatie si Justitie a confirmat o decizie de incompatibilitate privind un senator (Hotararea Curtii Constitutionale nr. 972 din 21 noiembrie 2012). Hotararea Curtii Constitutionale nu a fost inca aplicata pana la incheierea mandatului Senatului.
Consiliul Superior al Magistraturii ar trebui sa fie invitat sa emita un aviz privind dispozitiile relevante;
-revizuirea standardelor existente pentru a se garanta existenta unor mijloace de informare in masa libere si pluraliste, asigurandu-se, totodata, masuri reparatorii eficiente impotriva incalcarii drepturilor fundamentale ale omului si impotriva exercitarii de presiuni nejustificate si a recurgerii la acte de intimidare de catre mijloacele de informare in masa asupra sistemului judiciar si a institutiilor implicate in combaterea coruptiei. Ar trebui sa se dea asigurari Consiliului National al Audiovizualului cu privire la independenta sa efectiva, iar acesta ar trebui sa isi indeplineasca pe deplin rolul prin instituirea si aplicarea unui cod de conduita in aceasta privinta”.
Evident, prima care a sarit sa ceara Guvernului si Parlamentului sa emita legi dure contra mass media a fost procuroarea Oana Haineala. Atata si astepta. Aceasta persoana, instruita in ultimii ani numai prin institutii de prelucrare a informatiilor secrete, cu o ascensiune ametitoare fara nicio realizare deosebita la activ, ascensiune facilitata si de presa pe care azi o blameaza, a ajuns spre disperarea multor magistrati, contra-naturii, sefa CSM. Un procuror in fruntea Justitiei, cu BMW si SPP-ist de la Palatul Cotroceni. Care nu se da de la nimic inapoi pentru a-l mentine in fruntea parchetelor pe valetul lui Traian Basescu: Daniel Marius Morar. Si care nu l-a contrazis deloc pe Basescu cand acesta a cerut in CSM, fluturand Constitutia, ca aceasta institutie sa fie cea care sa-i propuna pe cine sa numeasca el sefi la marile parchete. Dimpotriva, Haineala l-a inganat pe Basescu, contrar prevederilor legale care arata ca dreptul de propunere il are doar ministrul Justitiei!
Prevestesc ca aceasta Oana Haineala va face praf imaginea Justitiei in 2013. Este o rusine cum unii judecatori si procurori din Consiliu s-au facut mici in fata ei. Urmariti-o si va veti convinge. Probabil ca in sinea ei, Haineala crede ca are o misiune divina, ca actioneaza pentru „siguranta statului”, asa a fost instruita!
In fapt, nu este decat un pion, intr-o institutie cheie (protejat de DNA si ANI care au deschis imediat dosare judecatorilor Dumbrava si Neacsu, cand acestia i-au cerut demisia de onoare si au acuzat de nelegalitate alegerii ei ca sefa a CSM). Un pion care nu realizeaza ca prin mentinerea unor procurorii sefi in fruntea marilor parchete – care au peste 10% achitari si care nu misca niciun dosar din cele care privesc adevaratul jaf din economia nationala care profita unor afaceristi straini cu proptele la UE – se face partas la perpetuarea unui nivel de trai atat de scazut in Romania.
PS – Dovada ca procurorii nu sunt independenti si ca un procuror nu are ce cauta in fruntea CSM este ca niciun parchet nu s-a mobilizat in vreo adunare generala sa revoce vreun procuror dintre cei care taie frunza la caini in Consiliu. La judecatori s-a putut, au votat peste 1500 jos Ghica si jos Danilet!

References: CSM 
 CSM 
 ICCJ 
 CSM 
 CSM 
 CSM 
 CSM 
 CSM 
 ICCJ 
 CSM 
 CSM